

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2024. október 14.-i alakuló ülésére**

**Napirend tárgya:**

**Az alpolgármester megválasztása**

**A napirendet tárgyaló ülés dátuma**: **2024.10.14.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** /zárt

**A napirendet tárgyaló ülés típusa:** **rendes** **/** rendkívüli

**A határozat elfogadásához szükséges többség típusát:** egyszerű / **minősített**

**A szavazás módja:** nyílt / **titkos**

**1. Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**: Magyarország helyi önkormányzatokról szóló 2011. évi CLXXXIX. törvény

**3.Költségkihatások és egyéb szükséges feltételeket, illetve megteremtésük javasolt forrásai:**

Nincs költségvetési hatása

**4. Tényállás bemutatása:**

Magyarország helyi önkormányzatokról szóló 2011. évi CLXXXIX. törvény (a továbbiakban: Mötv.) 43.§. ( 3 ) bekezdése értelmében a képviselő-testület a **polgármester javaslatára**, **titkos szavazással**, **minősített többséggel** a **polgármester helyettesítésére**, munkájának segítésére egy **alpolgármestert választ**, több alpolgármestert választhat.

A képviselő-testület legalább egy alpolgármestert köteles választani saját tagjai közül az alakuló, vagy az azt követő ülésen.

Az alpolgármester **megbízatása** a **megválasztásával** kezdődik. Az alpolgármester a polgármester irányításával látja el feladatait. Az Mötv. 74. § (1) bekezdése alapján az alpolgármestert titkos szavazással, minősített többséggel kell megválasztani.

Az Mötv. 49. § (1) bek az alábbiak szerint rendelkezik:

*(1) A képviselő-testület* ***döntéshozatalából kizárható az****,* ***akit*** *vagy akinek a közeli hozzátartozóját* ***az ügy******személyesen érinti****. Az önkormányzati képviselő köteles bejelenteni a személyes érintettséget. A kizárásról az érintett önkormányzati képviselő kezdeményezésére vagy bármely önkormányzati képviselő javaslatára a képviselő-testület dönt. A kizárt önkormányzati képviselőt a határozatképesség szempontjából jelenlevőnek kell tekinteni.*

*(1a) Az (1) bekezdésben foglaltakat* ***nem kell alkalmazni, ha a képviselő-testület döntéshozatala saját tagjának választására, kinevezésére, megbízására vagy delegálására irányul****.*

Fentiek alapján az alpolgármesternek jelölt képviselő **részt vehet** az alpolgármester megválasztásában.

A hatályos Szervezeti és Működési Szabályzat szerint egy társadalmi megbízatású alpolgármester megválasztására teszek javaslatot.

Az alpolgármester személyére **Koltai Piroska** **Margit** képviselőt javaslom.

A titkos szavazás lebonyolítására a hatályos szervezeti és működési szabályzat 35.§. (3) bekezdése alapján a képviselő-testület tagjai közül 3 tagú szavazatszámláló bizottságot kell választani.

Kérem a szavazatszámláló Bizottság tagjainak megválasztását és az alpolgármester személyére vonatkozó javaslatomat elfogadni és az általam jelölt képviselőt – a fenti eljárás keretében – alpolgármesternek megválasztani szíveskedjenek.

Telki, 2024. október 7. Deltai Károly

 polgármester

**Határozati javaslat**

**Telki község Önkormányzat**

**Képviselő-testület**

**/2024.(X. .) számú önkormányzati határozata**

**Szavazatszámláló Bizottság megválasztása**

Telki községi Önkormányzat Képviselő-testülete úgy határozott, hogy az alpolgármester megválasztás titkos szavazással történő lebonyolítására a Telki község Önkormányzat Képviselő-testületének Szervezeti és Működési Szabályzatáról szóló 20/2019 (X.28.) önkormányzati rendelet 35.§. (3) bekezdésében foglaltak alapján szavazatszámláló bizottságot állít fel, a bizottság tagjainak az alábbi személyeket választja meg:

Elnök: ……………………

Tag:……………………….

Tag: ………………………

Határidő: azonnal

Felelős: polgármester

**Határozati javaslat**

**Telki község Önkormányzat**

**Képviselő-testület**

**/2024.(X. .) számú önkormányzati határozata**

**Az alpolgármester megválasztásáról**

Telki községi Önkormányzat Képviselő-testülete Magyarország helyi önkormányzatokról szóló 2011 évi CLXXXIX. törvény 74. § (1) bekezdésében foglaltak értelmében Telki község alpolgármesterének – a képviselő-testület megbízatásának időtartamára – a polgármester helyettesítésére, munkájának segítésére a képviselő-testület tagjai közül titkos szavazással, minősített többséggel 2024. október 14-i napjával Koltai Piroska Margit képviselőt választja meg.

Az alpolgármester tisztségét társadalmi megbízatásban tölti be.

Határidő: azonnal

Felelős: polgármester